
DIE PERSONE 

Sy EMINENSIE KARDINAAL YSAYE D'ORILLA, Aartsbiskop 
Designatus van Viterbo, ,Die Hamer van die Hekse” 
genoem. 

BROEDER PLACIDO, 'n monnik, sy sekretaris. 

BROEDER EUGENIO, 'n monnik, sy dokter. 

JOHANN, 'n paasje. 

'N SIPIER. 


ELSA, n heks. 


JANETTA, haar dogter. 

EERSTE TONEEL 


n Kamer in die kasteel Ahrweiler, gereserveer vir die 
gebruik van die KARDINAAL. Die meubilering is ryk en 
pragtig. Links ’n kaggel, waarin groot blokke hout aan 
brand is; daarvoor ’n stewige eikehouttafel belaai met 
boeke en perkamente, met twee silwerkandelaars, waarop 
fyn waskerse brand, en met ’n mooi uitgesnyde silwerkruis. 
Naas die tafel eikehoutstoele. Regs is ’n venster, met 
swaar gordyne daarvoor. Agter is ’n soort van voorhang, 
waar jy 'n eenvoudige houtkatel kan sien. Vars biesies 
op die grond. Die mure is met swaar gordyne behang. 
Teen die linkermuur ’n pragtige bidstoel, met ’n silwerkruis 
daarop en ’n voetbankie daarvoor. 


Dit is laat in die nag. As die gordyn opgaan, word broeder 
PLACIDO, wat net besig was om die kerse aan te steek, 
gesien. Hy is ’n jong monnik, geklee in swart soetaan. 


BROEDER PLACIDO 


(Onderwyl hy die stukkie brandende hout waarmee hy 
die kerse aangesteek het, weer in die vuur gooi) Daar's 
mense wat beweer dat dit baie prettig is om sekretaris van 
Sy Eminensie te wees. Nou ja, elkeen het sy eie begeerte! 
Maar ek gee niemand aanstoot as ek vir myselwe bely dat 
dit swaar werk is, wat 'n mens se liggaam en gees uitput. 


Laat die voorbeeld van Sy Eminensie dus vir my iets leer. amk 


Ja, Placido, kyk maar wat dié man doen. Hy is nooit 
moeg nie! Hy struikel nooit nie. Liewe tyd, watter 
wilskrag! Watter opoffering! Watter godsvrug! Onthou 
dit, Placido, onthou dit! Jy, wat jou meester wil volg, 
wat net so hoog soos hy wil klim — ja, selfs hoër — leer 
eers om net so sterk soos hy te wees. Leer om jouselwe 
te bedwing. Laat die plig, en niks anders nie, jou leidsman 
wees. (Hy staan nadenkend stil) Ek sal probeer. Die 
hemel en al die Heiliges help my! — ek sal probeer. (Hy 
trek een van die stoele na die tafel, neem plaas daarop 
en neem die perkamente in sy hand.) Hier is werk genoeg 
vir die hele nag en die grootste gedeelte van móre. Al 
die getuienis moet ek afskrywe, want dit moet algar na 

BROEDER PLACIDO 


EERSTE TONEEL 3 


die Keiser gaan. Sy Keiserlike Hoogheid wil mos alles self / 
sien — net of Sy Eminensie nie in staat is om sulke dinge 
sonder hulp te kan afwerk nie. Nou ja, laat ons sien wat 
ons hier het. (Hy lees hardop een van die perkamente.) 


„Hendrikus Swieten, werkman en vryburger, getuig dat 
op die aand van die 1106 Mei in die jaar van onse Here 
1423 hy ooggetuie was van . . . .” (Hy smyt die perkament 
op die vloer, wrewelig.) Ek ken al die gesanik van buite! 
Dit is die getuienis wat Sy Eminensie vanmôre gehoor het. 
En dit herinner my—die vonnis is nog nie geteken nie. 
Die kaptein van die tronkgarde het reeds daarna gevra, 
en ek moes sé dat dit nog nie klaar is nie. (Hy neem ’n 
inkhoring van onder die tafel en ’n veerpen en skrywe 
stadig en met moeite op ’n ander perkament.) Watter 
omslagtigheid vir so 'n bogtery! ’n Mens sou dink ’n woord - 
van Sy Eminensie is nie genoeg om dié duiwelskinders na 
die brandstapel te lei nie. Maar Eminenza wil nou juis dat 
alles op regswyse geskied. Tyd vermors, net tyd vermors! 

(Die gordyne regs word weggeskuiwe, en broeder EUGENIO 
kom in. Hy is ’n ou monnik, met ’n klein wit baardjie. Op 
sy kop is ’n klein petjie. Hy leun op "n kierie, kom stadig 
op PLACIDO af, en staan agter hom onderwyl hy skrywe.) 


BROEDER EUGENIO 


(Hy praat op 'n pieperige, oulike manier.) Ek sien jy 
is besig, soos altyd, broeder Placido. Die werk van ons 
Meester is in geskikte hande as jy dit doen. Maar waarom 
werk jy alleen? 


BROEDER PLACIDO 


(Kyk op en knik vir hom.) Eminenza vertoef nog op 
die gasmaal, en daar is nog baie om te doen. 


BROEDER EUGENIO 


(Grimmig) Vertoef nog op die gasmaal? Jy praat asof 
dit Agab is wat met die kindere Isébels pret hou — as die 
vergelyking nie 'n sonde is nie! Dink jy Eminenza hou 

van gasmale? Broeder Placido, jy moes hom gesien het 
soos ek hom gesien het, net ’n rukkie gelede, toe hy daar 
gesit het, so wit, so stil, so kalm, met net ’n stukkie wit 
brood voor hom en ’n koppie water, sonder eens ’n bietjie 
tiemie daarin. Dit is nie ter wille van plesier of sy pret 
dat hy die gasmaal bywoon nie. 


BROEDER PLACIDO 


(Vriendelik.) Moenie vir my misverstaan nie, broeder. 

Ek het niks tot oneer van Sy Eminensie gesé nie — God 

behoed my vir so iets! Is hy nie die heiligste en beste van 
una” ons algar nie? 


BROEDER EUGENIO 


Jy mag dit wel sé, broeder Placido. Ek, wat hom baie 
beter ken as jy — want ek was baie langer by hom — weet 
dit nog beter as jy dit weet. Ek glo nie daar is iemand in 

mo die rol van die Heilige wat op aarde beter was as Eminenza 
nie —as ek my so mag uitdruk sonder om te sondig. 


BROEDER PLACIDO 


(Met 'n glimlag.) Jy vergroot alles, broeder! Maar ek 

sou jou tog nie teëspreek nie. Elke dag wonder ek oor sy 

Liv 10) godsvrug, sy goedheid, sy eerbaarheid. Hy is ongetwyfeld 

die eerste kerkvors wat ons in dié dae het. Ek dink hy 
klim nog hoog — tot die stoel van die heilige Petrus. 


BROEDER EUGENIO 


(Neem plaas aan die tafel) Ja, ek glo jy het reg, broeder 
Placido. Kyk rond in die kamer. Ek vra jou, is dit reg 
dat ’n biskop designatus op so ’n armsalige manier sal 
geherberg word, net asof hy ’n niksbeduidende Dalmatiese 
priestertjie was? Daar is nie eens ’n rusbank waarop ’n 
ou mens sy bene kan uitrek nie. 


BROEDER PLACIDO 


(Haal sy skouers op.) Eminenza het dit self so wil hé. 

BROEDER EUGENIO 


Ja, ek weet. Is ek dan nie sy dokter nie? Het ek hom 
nie keer op keer gewaarsku nie? Het ek my nie verstout 
om te sé: ,Eminenza,” so sê ek, „Eminenza, n bietjie meer 
kaneel en "n bietjie minder mirre?” — want dit is die mirre 
wat die drank bitter maak, ofskoon dit die smaakorgane 
aanmoedig. Daar is iets om oor na te dink, broeder Placido 
—as dit nie 'n sonde is om oor sulke dinge te dink nie. 
Waarom is dit nou juis ’n druppeltjie mirre wat die 
smaakorgane aanmoedig? 


BROEDER PLACIDO 


Net soos ’n bietjie suiker die soutvleis beter maak, en ’n 
bietjie asyn die olie meer smaakvol. 


BROEDER EUGENIO 


Reg so, broeder, reg so. Jy moes eintlik dokter gewees 
het. Somtyds dink ek jy sal ’n beter dokter uitmaak as 
jy wil, as ’n sekretaris. 


BROEDER PLACIDO 


(Met "n glimlag.) Selis ’n sekretaris het sy drome, 
broeder. 


BROEDER EUGENIO 


(Hy lag.) Waarom nie? Ek verstaan, broeder Placido. 
En jou drome, wed ek, styg hoog en Kan harder koppe as 
dié van ’n kardinaal se sekretaris hoofpyn gee. Hoe hoog 
swewe ons? —tot 'n biskop se mus? 


BROEDER PLACIDO 
(Kalm.) Miskien hoër. 
BROEDER EUGENIO 


(Ernstig) En weer, waarom nie? Eminenza was 'n 


boereseun en het sy vader se akkers gespit voordat hy 


monnik geword is. Eersug, broeder, is goed vir die jong 
geslag. Dit is 'n vuur wat brand, en 'n koors wat verwoes; 
en die jeug het baie wat moet uitgebrand en verwoes word. 

BROEDER PLACIDO 


Jy is ernstig vanaand, broeder. Het die wyn nie goed 
gesmaak nie? 


BROEDER EUGENIO 


Die wyn hier is nie soos ons suidelike sap nie. Hulle is 
nooit reg na my smaak nie; maar ek drink hulle maar 
omdat daar niks beters is nie. Die heilige Gondolfus sy 
geprys, Eminenza het ’n vat van ons eie orwiéto hierheen 
gebring. Op my wenk ook, broeder. Ek het hom gesé ek 
moet ’n sterker wyn hé as die wateragtige vog wat hulle 
hier drink, om my slaapdrank aan te maak. 


BROEDER PLACIDO 


En vir jou eie smaak ook, broeder—dit wed ek jou! 
Dis min genoeg wat Eminenza van die orwiéto drink. 


BROEDER EUGENIO 


Jy mag dit wel sé. Hy is so onthoudend as die salige 
Johannes was toe hy op wilde heuning en die vrug van 
die sprinkaanboom geteer het — want glo vir my, broeder, 
die mense het verkeerd as hulle beweer dat die salige 
Johannes sprinkane of cicadae geéet het. Ek het self van 
die vrug van die boom geproe toe ek in Egipte was.... 


BROEDER PLACIDO 
(Glimlaggend.) Tog asseblief nie mn uitlegging nie, 
broeder! Jou kommentaar is altyd verkeerd. 
å 
BROEDER EUGENIO 


(Grimmig.) Ja, dit is weggegooi op ”n sekretaris. Maar 
laat my dit sé, broeder: Eminenza moet meer sorg bestee 
aan sy eie liggaam. Wil jy hom sien doodgaan voor jou 


eie 06? 


BROEDER PLACIDO 


(Hy kruis homself.) Die Heilige Moeder beskerm hom! 

BROEDER EUGENIO 


Sorg dan dat hy genoeg van die orwiéto drink. Let op 
my woorde, broeder. Eminenza is nie n sterk man nie. 


Hy verbrand al die hout en bring geen nuwe brandstof nie. 


Dit is goed genoeg vir 'n kluisenaar wat niks doen nie; dit 
is sleg vir iemand wat in sy jeug so sterk en liggaamlik 
gesond was as hy. Hy vas die hele dag en eet 'n korsie 
brood in die aand. Hy drink net water — en baie min 


daarvan. Het jy opgemerk dat hy floutes kry en SOMS - 
nie by _ homselwe is nie? Het jy gesien hoe bleek hy is Y () 


en hoe sy oë vonkel net soos nuwe robyne wat die slyper 
pas van die slypsteen gehaal het? Dit is die inwendige 
gees wat hom krag gee, broeder; maar ek sé vir jou ’n 
mens kan nie net van gees lewe nie. 


BROEDER PLACIDO 


Maar hy is daaraan gewoond, broeder. En ons kan hom 
tog nie daartoe kry om sy lewensreél te verander nie. Maar 
jy het reg. Ek het opgemerk hoe neerslagtig hy soms is. 
Dit is asof hy ’n groot las dra en daaronder beswyk. 


BROEDER EUGENIO 


Hy kan geen las dra as hy nie eet nie. Nou vandag het 
hy gewerk van dagbreek; en toe ek vanmiddag by hom 
kom, het ek hom gevind — hoe dink jy? — huilende, 
huilende net soos Christus in die tuin van Getsémané — 


as die vergelyking nie 'n sonde is nie. Hoor, broeder, ek . N 


praat net met jou onder vier oë. Die brandstapels en die 
koppe afslaan is nie werk vir hom nie. | 


BROEDER PLACIDO 


(Skerp. Wat sê jy? Nie werk vir hom nie? Is hy dan 
nie die Hamer van die Hekse —'n hamer om die hele 
gebroed te verbrysel en uit te roei nie? Het die Heilige 
Vader hom nie hierheen gestuur om die onkruid uit die 
tuin te smyt nie? Is hy nie 'n regte Salomo om . . . . 


سمب 

(Die gordyne word weer weggeskuiwe, en JOHANN, die 
paasje, tree binne; hy loop agteruit en lei die KARDINAAL in. 
Die KARDINAAL is ’n lang, skraal man, geklee in rooi 
kardinaalsgewaad, met ’n klein rooi petjie op die kop. 
Sy gesig is skerp en sterk, maar gehul in ernstige 
| neerslagtigheid en byna afstotende erns. By sy binnekom 
‘val die twee monnike op hul knieë, en die paasie ook. Die 
KARDINAAL reik elkeen sy hand, en elkeen soen die ring.) 


KARDINAAL 


(Hy praat met 'n stadige, vermoeide stem.) Mag al die 
Heiliges julle beskerm, my kinders! (Gaan slaap, Johann! 
Dit is geen tyd vir seuns soos jy om op die been te wees 
nie. (Hy val op ’n stoel. JOHANN weg. PLACIDO en EUGENIO 
staan voor die Kardinaal, aandagtig) En jy, broeder 
Eugenio, jy moet ook gaan slaap. Ouderdom en jeug moet 
die nag uitsoek om rus te neem — nie die dag nie. (EUGENIO 
buig, maar bly staan.) Wat is dit nou? Verlang jy iets, 
broeder? 


BROEDER EUGENIO 


Eminenza, Eminenza is te goed vir my. Ek het net gedag 
dat ek nog nie Eminenza se slaapdrank klaargemaak 
het nie. 


KARDINAAL 


(Sag) Laat my vanaand my eie dokter wees, broeder. 
Ek beveel jou, broeder, gaan slaap. Ek het geen slaapdrank 
vannag nodig nie. (EUGENIO buig, soen die ring, en vertrek.) 
Dit is 'n koue nag, Placido. 'Trek die gordyne toe. Ek voel 
koud selfs as ek die vuur sien. Ná die sonskyn van ons 
liewe Italië beval die koue noorderland my glad nie. 


BROEDER PLACIDO 


Eminenza, vergun my —'n drank, soos broeder Eugenio 
pas aangeraai het.... 

KARDINAAL 


(Skud sy kop.) Trek die gordyne toe—trek die gordyne 
toe! Ek het geen drank vanaand nodig nie. (Hy buig oor 
die perkamente.) Hier is nog baie werk vir ons, Placido. 
Het jy die afskrifte klaar? 


BROEDER PLACIDO 


(Besig om die gordyne toe te trek.) Hulle is algar klaar, 
Eminenza, en wag net op Eminenza se ondertekening. (Hy 
nader die tafel en sorteer die perkamente; een daarvan 
oorhandig hy aan die KARDINAAL, tesame met die veerpen, 
wat hy in die inkhoring gedoop het.) 


KARDINAAL 


(Neem die perkament.) Wat is dit my seun? 
BROEDER PLACIDO 


Die vonnis, Eminenza. Eminenza moet dit nog onder- 
teken. Die kaptein van die tronk was reeds hier en wag 
nog daarop. Vroeg móreoggend moet die heks verbrand 
word. 


KARDINAAL 


(Moeg) Ja, ek herinner my. Jy moes my dit vroeër 
gegee het, Placido. (Hy teken die perkament sonder om dit 
deur te lees en skuiwe dit van hom weg.) Die verklaringe, 
Placido? 


BROEDER PLACIDO 


(Hou ’n rol papier op.) Hierdie Eminenza? 


KARDINAAL 


Ja. Die saak van die heksevrou genoem Elsa, en van haar 
dogter Janetta. Wat was dit nou weer? (Hy bedek sy 
gesig met sy hande en praat met ’n sagte, moedelose stem.) 
Daar was vyf getuies — nee, ses, teen hulle. Algar 
gemeentelede, nooit onder sensuur nie. Algar het op die 
Heilige Kruis gesweer. Wat het hulle getuie, Placido? 

BROEDER PLACIDO 


(Lees met ’n dreunerige stem.) ,Hans Swieten, getuie, 
item, dat genoemde heks in 'n swart kat verander het 
en in dié gedaante voor sy deur gesit en huil het op 
dieselfde nag toe sy dogtertjie van die koors gesterwe is; 
item, dat dieselfde hierbowe genoemde heks die watervrees 
op sekere Andreas Brummer gesit het, ten einde genoemde 
Andreas Brummer van genoemde watervrees te doen sterwe; 
item, dat genoemde heks tesame met haar voorgenoemde 
dogter Janetta sy seun Hendrik betower het voorlaaste 
winter, en deur die betowering genoemde Hendrik gestorwe 
is aan ’n longbloeding waaraan geen arts iets kon doen 
nie; item, dat genoemde heks die pes onder sy bokke gesit 
het met die gevolg dat drie daarvan dood is. Andreas 
Brummer, gemeentelid, getuie dat genoemde heks die 
voorgenoemde watervrees op hom gesit het, waardeur hy 
watersku geword is en slegs genees is deur middel van die 
heilige been van St. Thomas van Canterbury; item, dat 
genoemde heks, tesame met haar voorgenoemde dogter 
Janetta, aan sy vrou etlike liggaamlike plae en letsels 
deur middel van betowering ....” 


KARDINAAL 


(Hy maak hom stil.) Genoeg, genoeg, Placido! Maak 
'n afskrif van die getuienis en stuur dit na die Rykskanselier. 
Ek weet nie.... (Hy kyk half verleé na die sekretaris.) 
Placido, daar | was jets in die vrou se gesig wat ek opgemerk 
het. Dit is asof daar ’n gordyn voor my oë wegrol, en asof 
ek in die verlede kyk. Dit is asof ek voor 'n afgrond staan, 
waarin ek nie mag sien nie— waar alles newel en swart 
is, soos die swart mis wat oor ons bergmere kom in die 


wintertyd. 


BROEDER PLACIDO 


Ja, sy het 'n duiwelsoog, Eminenza. Geloof sy die Heilige 
dat Eminenza nie lank daarin gekyk het nie! 


KARDINAAL 


(Hy bedek weer sy gesig.) En tog, Placido, ex wou dat 
ek langer gekyk het. Sy het nooit ontken nie, Placido, 
het sy? 


EERSTE TONEEL 11 


BROEDER PLACIDO 


Nee, hoogeerwaarde heer. Sy was trots, selfs onder die 
foltering; en selfs haar dogter was soos ’n steen toe ons 
haar met die heet ysters gebrand het. Hulle is nie mense 
uit dié streek nie. Ek hoor hulle is vreemdelinge; en die 
duiwel, wat hul meester is, het hulle ’n verskriklike sterkte 
gegee. Net soos hy aan die aarisketter, die verdoemde 
۲ ۸ 


KARDINAAL 


(Gou, en met sy hande voor hom asof hy iets wil afweer.) 
Praat nooit daarvan nie, Placido! Praat nie daarvan nie! 
Jy was nie daar nie .... (Hy maak die kruisteken.) 
Heilige Moeder, wees my behulpsaam! (Met meer kalmte.) 
..Dit is hard om die plig te volg, waarheen dit ook lel, 
Placido. Dit is hard om doof te wees as die vleeslike oor 
die stem van medelye en lieide hoor. Dit is bitter hard 
om sterk te wees teenoor die ongelukkige wesens waarop 
_Satanas sy merk geskrywe het. Mag God my genade 
verleen om sterk te wees! (Hy bly stil. PLACIDO staan voor 
hom met n klein opgevoude papiertjie in sy hand.) Wat 
het jy daar? 


BROEDER PLACIDO 


Die kaptein van die tronk het my dit gegee, Eminenza. 
Hulle het dit by die heksevrou gevind. Ek dink dit is 
goed dat ons dit verbrand sonder om dit oop te maak. 


KARDINAAL 


Nee, my seun, laat ons dit nader bekyk. (Hy steek sy 
hand uit. PLACIDO skyn asof hy dit nie wil oorhandig nie.) 
Kom, kom! Is jy bang, Placido? ’n Heks se towergoed — 
as dit werklik so iets is—kan ons nie skade doen nie. 
Gee dit hier! (Hy neem die papiertjie. PLACIDO kyk 
beangs.) Snaaks! Dit is toegedraai en verseël met 'n 
lakseël, met 'n wapen daarop. Bring die kers hier nader, 
Placido — nader. Laat ons sien wat die wapen is. (PLACIDO 


12 DIE HEKS 


hou die blaker, en die KARDINAAL bekyk die papiertjie. 
Onderwyl hy die seël sorgvuldig beskou, begin hy ernstig 
te word en maak 'n beweging asof hy wil opstaan.) 
Placido! Dit is my eie wapen! Wat beteken dit? En 
tog nie my eie nie. Dit het nie die kardinaal se hoed nie, 
of die by-wapen van Viterbo nie. En tog is dit my 
wapen, want ek ken dit. Daar lé "n geskiedenis agter dié 
wapen, Placido. 


BROEDER PLACIDO 


(Ernstig.) Eminenza, ek bid Eminenza, wees versigtig. 
Die heks se mag reik ver. Moenie dit oopmaak nie! 


KARDINAAL 


(Nadenkend; hy neem geen notisie nie.) Jare, jare 
gelede, toe ek nog ’n jong seun was, het ek ’n ring opgetel 
in die pad. Niemand het dit ooit gevra nie, en, ydele 
kind wat ek daardie tyd was, het ek dit langsamerhand 
as my ele beskou. Toe ek ryk en sterk geword het, het 
die wapen daarop —'n wapen wat niemand geken het 
nie— my wapen geword. En hier is dit voor my — my 
eie wapenseél. Moeder van God, wat beduie dit? Kom, 
laat ons dit oopmaak. (Hy maak die papiertjie oop. ’n 
Stukkie perkament en ’n haarkrulletjie val daaruit op die 
| tafel. As hy dit sien, spring hy op van sy stoel en staan 
bewend met sy hande aan die tafel vasgeklem.) God, 
‘tn u goddelike genade, behoed ons van die bose! 


BROEDER PLACIDO MN 


(Spring vooruit om hom te ondersteun) Eminenza, 
Eminenza, wees versigtig! Dit is towery van die ergste 
soort. Raak nie daaraan nie! (Die KARDINAAL neem geen 
notisie nie. Hy kom stadig tot bedaring en neem die 
papiertjie en die krulletjie in sy hande.) 


KARDINAAL 


(Hy praat met ’n bewende stem.) Laat my alleen 
Placido. (As die sekretaris nog weifelagtig bly staan, 
herhaal hy met ’n stem wat allengs sterker word en byna 
'n gil is.) Laat my alleen—laat my alleen! Ek moet 


TWEEDE TONEEL 13 


alleen wees, alleen — alleen met die verlede — alleen! (Die 
sekretaris maak die kruisteken, buig en verlaat die vertrek. 
Die KARDINAAL staan gebuk oor die tafel en sink dan in 


die stoel, verberg sy gesig in sy hande, en snik.) 


(Gordyn val.) 

'n Onderaardse kerker in die kasteel Ahrweiler. Dit is 
'n klein, ongemeubileerde kamertjie. Die vloer is van vuil 
sand, met modderpoeltjies hier en daar. Die vertrek is so 
donker dat jy net maar die mure en vloer kan bespeur en 
nie veel van die res kan gewaar nie. Maar as die gordyn 
opgaan, kan jy die twee gevangenes, ELSA en JANETTA, 
bespeur. Hulle lé in "n hoek, albei swaar geketting. Die 
moeder is 'n maer ou vrou, die dogter nog jonk; maar die 
donker is te sterk om haar gelaat goed te sien. Hulle praat 
in 'n soort gefluister. 


ELSA 


Janetta, Janetta! Net vir één keer, laat ons komedie 
speel. Laat ons teruggaan na ons ele, sonnige Italië. Laat 
ons weer soos voorheen in die son speel. Kyk hoe skyn 
die son, Janetta! Kyk hoe skitter die mirtebossies! Daar 
speel 'n geitjie op die klip; daar flankeer 'n skoenlapper 
in die skaduwee. Kan jy die blou lug sien, Janetta? — 
die wolkies daarbo? Janetta, kan jy die skulpe op die 
strand sien, en die bootjies? Kyk, daar is Angelo, met sy 
net, en Sarra met die vislantern .... | 


JANETTA 


(Ernstig.) Madre mia, vergeet, vergeet! Wat help dit 
om komedie te speel? Vergeet liewer! Vergeet! 

ELSA 


(Skud haar kop.) Nee, nee. Kind, dit is waar. Ons 
droom nou nie. Ons sien ons eie land, en dit is die hemel 
hier, met die son van ons liewe Italië, net soos ons hom 
ken, met die groen van die mirtebossies en die blou van 
die see. Janeita, kyk — kyk — daar vaar Angelo se bootjie. 
Kyk, daar is werklik 'n palmboom! En daar is sonskyn 
orals — orals, Janetta, orals! 


JANETTA 
(Droewig.) Moeder, Moeder, wees bedaard! 


ELSA 


(Koppig.) Bedaard? Hoe kan jy my sé om bedaard te 
wees? Hoekom sal ek bedaard wees? Daar is bedaardheid 
in die hemel; daar is geen trane of droefenis nie: dit is 
alles pret en vrolikheid en lag. Bedaard? — met die Heiliges 
om ons en met die Moeder van God net ’n stappie verder — 
bedaard, Janetta? Hoe kan jy so praat, skat? Was ek 
nie bedaard genoeg op aarde nie? Was ek nie kalm en 
bedaard toe hulle ons gefolter het nie? — bedaard onder 
die brandyster wat nie seerder was as hul smaad nie? — 
bedaard onder die las wat nie harder is as hul hart nie? 
Was ek nie bedaard nie? Het ek nie stil gebly nie, en alles 
aangehoor, alles verdra nie? (Sy bly ’n oomblikkie stil. 
Die kettings rads as sy 'n beweging maak om nader by haar 
dogter te kruip.) Kalm — kalm — ja, ek was kalm. Maar 
nou, nou laat ons vrolik wees, en opgeruimd. Uit die 
dieptes het ek gesmeek, o God, en U het my verhoor! (Sy 
lag gillend.) En hulle sé ons is hekse en verdoemd. Hulle 
sé ons droé die heilige water op as ons daar naby kom. 
Onthou jy, Janetta? (Sy probeer om haar dogter te skud.) 
Onthou jy?—die pyn, die smart, die marteling, die vuur? 


Onthou jy?— die ondank, die kwaad .... Onthou jy? 
Antwoord dan ... . Onthou jy? 
JANETTA 


(Steunend.) Moeder, vergeet liewers! Vergeet! Vergeet 
en bid die Moeder van ons algar om ons sterkte te gee 
vir wat nog kom. 

ELSA 


(Plotseling en met 'n heeltemal ander soort stem.) Ek 
het net maar gedroom, kind. Moeder van God, dit was 
net maar 'n droom! Ag, kind, die komedie is mooi, maar 
dit gee 'n mens te baie hartseer. Gister en vandag was 
nie drome nie, en móre sal ook nie 'n droom wees nie. 
(Hulle lé stil; dan praat JANETTA.) 


JANETTA 
Moeder, die vuur is baie seer, né? 


ELSA 


Ja, maar dit sal jou nie folter nie, my kind. Kyk— 
kruip nader, kind—ek het ’n hol tand, en daarin is ’n 
greintjie van .... nou ja, jy weet. As hulle die brand- 
stapel aansteek — nie eerder nie — buig dan jou kop na my 
toe; hulle sal jou toelaat om jou moeder vir die laaste 
maal te soen. Dan, kind, dan sal die vuur jou nie pynig 
nie. Ook nie vir my nie. 


JANETTA 
Moeder! Sal jy jouself vermoor? 


ELSA 


(Weer koppig.) Ja, liewers as dat die vuur my martel. 
Wat is dit anders as ’n stappie vooruit na die duisternis 
wat ons tog moet ingaan, ’n verkorting van die skemer 
wat die vlees pynig en die siel folter? Ek was altyd bang 
vir vuur, kind. Dit was vuur wat my my eerste ongeluk © 
gegee het. Dit was lank voor jou geboorte, kind. (Sy sit 
regop en praat bedaard) Ek onthou nog. Vandag toe 
ons voor die regters was, het daar 'n stem na my gekom ب‎ 


——— T 


n n stem uit die lang verlede, 'n dooie stem; en dit het 
ons VE ons verdoem. Jy het dit gehoor, J anetta. 'n Stem, so so sag. 
as dié van 'n engel, maar so genadeloos as die laaste 


DASUIO اب‎ 


JANETTA 


Die stem van die priester, Moeder? Hulle noem hom 
Kardinaal; hy was geklee in rooi. 

ELSA 


Ja, 'n kardinaal. Die kardinaal D'Orilla, van ons ele 
land, 'n landgenoot van ons. Hy was in rooi geklee, soos 
die duiwel in die komedie. Maar dit was nie sy eie stem 
nie, skat. Dit was die stem van ’n dooie man — 'n gees 
se stem wat met sy tong gepraat het. Veertig jaar gelede 
het ek laas dié stem gehoor, Janetta. Dit was nie 'n 
kardinaal se stem toe nie, kind. Dit was die stem van hom 
wat my liefgehad het—die stem van jou vader, Janetta. 


(Die kerkerdeur word oopgemaak, en die SIPIER kom 
binne, met ’n toorts wat hy in ’n ysterstang aan die muur 
vassit. Die KARDINAAL volg hom. Die KARDINAAL is omhul 
in 'n lang swart mantel wat om sy kop is en sy gesig ten 
dele bedek. Die SIPIER laat sy spies sak en kniel voor die 
KARDINAAL om sy ring te soen.) 


KARDINAAL 


(Fluisterend.) Goed. Laat my nou alleen; maar bly 
buite, want ek Kan jou roep. 


SIPIER 


Hoogeerwaarde heer, as ek die vryheid mag neem... 
hulle is geketting, maar ons het nog nie hul tande getrek 
ne... 


KARDINAAL 


(Ongeduldig) Dit maak geen saak nie, my seun. Laat 
my alleen. (SIPIER soen sy ring en verlaat die kerker, maar 
laat die deur 'n bietjie ope. Die KARDINAAL staan voor die 
twee vroue. Die flikker van die toorts maak die kamer 
"n bietjie helderder.) 


ELSA 


(Sy kyk verbaas na hom.) Dis mos die Kardinaal, 
Janetta. (Sy probeer om op te staan, maar die kettings 
verhinder dit, en sy kan net op haar knieé kom.) Sy 
Hoogeerwaarde sal ons vergifnis skenk. Ons is maar 
armsalige, sondige wesens wat nie sy ring Kan soen nie. 
Eminenza, wat begeer Eminenza? 

KARDINAAL 


(Nog fluisterend.) Vrou, sé my jou naam! 


ELSA 


(Verbaas.) My naam, Eminenza? Ag, elkeen weet dit. 
Hulle noem my Elsa die Heks, Elsa die Swart Kat, Elsa 
die Padda, Elsa die Dienares van meester Leonard. Soms 
noem hulle my Elsa die Sieketrooster, Elsa wat die Arm 
Mense liefhet, omdat ek hulle versorg as hulle siek is, en 
omdat ek met hulle saamween as hulle smart het. Maar 
'n mens vergeet gou, en meestal is ek Elsa die Heks. 


KARDINAAL 


(Bars) Vrou, jou naam, jou regte naam! 


ELSA 


Soos ek gesê het, Eminenza, Elsa die Heks. 


KARDINAAL 


(Grimmig.) Lieg nie, vrou! Ek weet meer as jy vermoed. 
Ek weet wat jy gedoen het, en nog doen, deur die krag 
wat Satanas, jou meester, aan jou verleen het. By al die 
Heiliges besweer ek jou, praat die waarheid! Wie is jy? 
Wie is jou dogter? 


ELSA 


Eminenza, Eminenza, dit is die waarheid. Ek is Elsa 
die Heks, en my dogter is Janetta, die heks se dogter, 
swart gebore net soos n heks. Hoogeerwaarde het dit mos 
self gesé.... 


KARDINAAL 


(Toornig.) Jy lieg, vrou! Hoe kom dit dat jy my Eminenza 
noem? (Hy stap vinmig na haar toe en buig oor haar. Sy 
wil wegkruip, maar hy vat haar hand en fluister haar toe.) 
Non sai tu, maladetta, non sai tu? 

Weet LY nie Nerviloekle weet None 

ELSA 


(Skud haar kop.) Ek kan nie verstaan nie. Wat begeer 
Eminenza? 


KARDINAAL 


Die waarheid. 


ELSA 


(Sy ruk haar hand los.) Die waarheid? Ja, wat is die 
waarheid, Hoogeerwaarde? (Sy praat fier en tog sag. Die 
KARDINAAL en JANETTA kyk haar verbaas aan.) Eenmaal, 
veertig jaar gelede, het ek die waarheid gehoor. Dit was 
op "n bult, buite my eie vaderstad, die pragtige Vicenza . . . . 


KARDINAAL 


(Plotseling, met hartstogtelike stem.) Ha, wat sê jy? 
(Hy gryp haar arm en probeer haar in die gesig kyk; 
sy wend haar kop af, maar hy buk laer en laer en vat 
haar eindelik in sy arms.) Orsinia! Orsinia! Het jy my 
vergeet? (Ersa skuiwe met haar hand die mantel van die 
KARDINAAL se gesig weg en kyk hom aan. Hulle bly so ’n 
paar sekondes teenoor mekaar, sy op haar knieë, en hy 
oor haar gebuk. Dan stoot sy hom weg en gil laggend uit.) 


ELSA 


(Opgewonde) Hy roep Orsinia! Hy roep die dooie 
Orsinia! Het ek nie vir jou gesê, Janetta, dat ons in die 
hemel is nie? Ons droom nie, want reeds is die dooie 
geeste rondom ons. (Die KARDINAAL rig haar op en streel 
haar hare.) | 


KARDINAAL 


(Hartstogtelik.) Dit is geen droom nie, Orsinia. Wat 
dood was, word nooit weer lewendig nie; en jy en ek 
was nooit dood nie, ofskoon ons so gedink het. Wat het 
ons nie gedink nie! Kyk my aan, Orsinia. Probeer! 
Onthou jy nie .... 

ELSA 
Die Kardinaal! 


KARDINAAL 

Nee, nie die Kardinaal nie. Jy het nooit ’n kardinaal 
geken nie, Orsinia. Jeronimo — Jeronimo, wat jy.... 
ELSA 


(Somber.) Jeronimo is dood! 


KARDINAAL 


Net soos Orsinia. En tog lewe hy. (Hy sit haar sag op 
die vloer, staan regop voor haar en draai sy kop sodat die 
flikker van die toorts op sy gesig val.) Orsinia, kyk! Ken 
jy my dan nie? 

ELSA 


Ek hoor jou soos ek jou gister gehoor het. Kyk, Janetta, 
dit is dieselfde stem wat uit die verlede praat met ’n dooie 
man se stem. Praat jy met hom, Janetta! Vertel hom 
dat ons dood is! 


JANETTA 
Moeder, bedaar! Eminenza.... 
KARDINAAL 


(Hy kyk na haar.) My dogter....(Hy druk sy hand 
op sy bors en skyn te wankel, maar behou sy kalmte.) Is 
jy haar dogter? Wat is jou naam? Kan jy.... kan jy 
Italiaans praat? 


JANETTA 


Si, Eminenza. 


KARDINAAL 


Hoe oud is jy? 

JANETTA 
Ek weet nie, Eminenza. My moeder... 
ELSA 


(Val haar in die rede.) Jy is so oud soos die dooie wat 
gebore word as hulle sterwe. Agt-en-dertig jaar gelede 
is hy dood, en jy is agt-en-dertig jaar oud. 


KARDINAAL 


Orsinia, is sy jou dogter? Het jy.... (Hy wankel 
weer.) Moeder van God, help my! Ek voel ek staan voor 
afgronde, en diepe water is agter my. Praat, Orsinia! 
رو ہا‎ AB ور ان‎ 


ELSA 


(Met `n gil.) Die kind van dié wat dood is .... die 
kind van dié wat dood is. Sonder vader; want hy wat 
haar vader was, is dood....dood.... dood! (Die 
KARDINAAL neem haar in sy arms en soen haar. Dan neem 
hy JANETTA se hand.) 


JANETTA 
Moeder, Moeder! Wat is dit? Wat beteken dit? 


ELSA 


Dit beteken dat ons dood is, kind; want wat dood is, 
kom nooit terug nie. Jeronimo, Jeronimo, hoekom het jy 
so lank weggebly? 


KARDINAAL 
(Met bewende stem.) Hoekom? Hoekom? 
ELSA 


Maar nou is dit goed. Nou is jy by my en by jou kind. 
Wat verlang ons meer? Kom, Jeronimo, jy en ek sal na 
die Moeder Gods gaan en haar alles vertel; en sy sal ons 
raad gee . . . . raad gee. Het ek jou nie gesê nie, Janetta, 
dat ons in die hemel is en dat die Moeder van God net 
'n paar stappies verder is nie? 

JANETTA 


(Sy paai haar moeder.) Hoogeerwaarde sal haar 
ekskuseer. Sy het so baie gely, en sy is baie oud. Sy 
weet nie wat sy praat nie. Ek dink sy is nie meer by 
haar positiewe nie. Sy dwaal in die verlede en sien 
gesigte in die duisternis. Sy droom. 


KARDINAAL 
(Sag) Dit is geen droom nie....my....my dogter 
JANETTA 


Moenie met 'n arme skepsel die gek skeer nie, Eminenza! 
Ons het nog maar 'n paar uur om te lewe, en daarna 
die vuur. Die kaptein het ons gewaarsku. Ons moet 
sterwe as die son opgaan. 


KARDINAAL 


(Grimmig.) Die kaptein het gelieg. Julle sal nie sterwe 
nie. By my siel, julle sal nie sterwe nie! Wat is jou 
naam, kind? 


ELSA 


(Gou) Jeronima, noudat ons in die hemel is. Toe 
ons nog gelewe het, was sy Janetta. 


KARDINAAL 


(Omhels JANETTA) My kind .... my .... dogter .... 
(Hartstogtelik.) Onthou jy nie meer nie, Jeronima? 
Probeer, kind! Dink na, dink na. Sien jy nie die veld 
nie — groen — en in die verte "n kasteel, onder "n lug 
wat altyd blou is....? 


JANETTA 
My land .... my Italié. 
KARDINAAL 
Orsinia, vertel vir haar! Praat met haar .... Moeder 


van God, ek kan nie. 

ELSA 


(Sy neem JANETTA se hand en praat sag en ernstig.) 
Luister, Jeronima! Dit is jou vader wat met jou praat, 
jou dooie vader, wat jy net in die hemel kan sien. Hoog- 
eerwaarde is net maar die mond wat praat. Jou vader 
is dood, kind, en het jou agtergelaat, 'n babetjie wat nog 
nie eens die name van die Heiliges kon opsé nie. Jy het 
baie gesoebat om hom te sien; en noudat ons in die 
hemel is, sal jy hom miskien sien. Maar hy is dood.... 
dood! (Sy skud haar lyf en huil. Die KARDINAAL padi haar.) 


JANETTA 


Moeder, wat is dit? Is ons dronk van pyn en vertwyfeling? 
Of droom ons nog? 


KARDINAAL 


Geen drome nie, kind, maar werklikheid. Moeder van 
God, wat ’n werklikheid! (Hy praat met ’n stem wat 
allengs swakker word as hy skyn benoud te word, maar 
op die end, as hy flou val, amper gillend is.) Wat De 7 
werklikheid! En gister nog het ek niks geweet nie — niks” | 
vermoed nie. God gee my genade en help my! Luister, OF we 
Orsinia. Ek sal vergelding doen. Ek sal alles regmaak. ++ 
Janetta, luister! Ek, jou vader, sal alles vergoed. Jou 
vader, kind! Luister! Julle sal nie sterwe nie. Ek sal 
die vonnis vernietig! Sonder my handtekening kan hulle 
niks doen nie, en D'Orilla is nog sterk genoeg om iemand 
te beskerm. En ek sal julle beskerm . . . . ek moet julle 
beskerm. Hier, Orsinia, neem my ring . . . . neem dit . . . . 
miskien is daar iets verkeerds . . . . miskien het ek geen 
mag meer nie .... dit word duister. Neem die ring, 
Orsinia .. . . neem dit. Toon dit aan die kaptein... 
hy sal weet . . . . Dit word donker rondom my .... maar 
ek sal julle beskerm . . . . beskerm .... my kind . . . . 
my vrou . . . . beskerm . . . . (Sy stem sink weg, en hy 
val flou in die arms van die twee vroue. Die SIPIER hol 
binne. Die gevangenes buig oor die KARDINAAL en huil 
oor hom.) 

ELSA 

Jeronimo, Jeronimo . . . . jy is nog nie dood nie! My 
Jeronimo ....my Jeronimo .... 
SIPIER 


(Stoot hulle bars af.) Wat maak julle met Sy Hoog- 
eerwaarde, gebroedsel van die duiwel? By die heilige 
Thomas, hy is dood! Help! Help! Hulle het Sy Hoog- 
eerwaarde vermoor met hul towery! Help! (Hy ruk die 
vroue weg en worstel met hulle.) 


(Gordyn val.) 

Die KARDINAAL se kamer in die kasteel Ahrweiler. Vroeg 
in die môre. Broeder PLACIDO is op "n stoel by die tafel. 
Broeder EUGENIO staan by hom met 'n beker wyn in sy 
hand. JOHANN staan by die deur. | 


BROEDER EUGENIO 


(Aan JOHANN.) Seun, sé vir die skenker dat ek my eie 
wyn wil hé. Laat hom van die orwiéto bring. Die dun 
Rynwyn is niks werd nie. (JOHANN weg.) Dit maak my 
medisyne troebel. Sies! Wat ’n seén, broeder, dat ek 
Hoogeerwaarde oorgehaal het om die orwiéto saam te bring. 


BROEDER PLACIDO 
Jy kan dit wel sé. Hoe gaan dit met Eminenza? 
BROEDER EUGENIO 


(Loop na die gordyn en trek dit terug; daaragter op sy 
eenvoudige katel lé die KARDINAAL, uitgetrek en half bedek 
met 'n sy-deken.) Hy slaap nog, broeder. Sy asemhaling 
is gereeld, en daar is niks erg verkeerd met hom nie. Ek 
glo hy sal netnou weer by wees. (Hy voel die KARDINAAL 

se pols.) Dit is baie stadig, maar goddank gereeld. Broeder, 
jy is verstandig, en daarom kan ek jou lets sé wat ek nie 
aan ander mense sou waag om te beken nie. Ek verstaan 
nie hierdie siekte nie. Dit is geen gewone floute nie. Wat 
het gebeur? Wat het julle gedoen? 


BROEDER PLACIDO 


(Opgewonde) Gedoen? Niks, broeder, Hoogeerwaarde 
het my uit die kamer weggestuur omdat hy alleen wou 
wees, en ek het weggegaan. 


BROEDER EUGENIO 


(Skud sy kop.) ’n Mooi geskiedenis, hoor. En ons vind 
Hoogeerwaarde half vermoor deur die heksegebroed in die 
kerker. Hoe het hy daar gekom? Wat dink jy? Ja, 
antwoord nou! Dank die heilige Beskermengel dat hy 
daaruit ontvlug het. Dit is nie jou skuld dat hy nou nie 
'n lyk is nie, sonder eens die laaste sakrament. 


BROEDER PLACIDO 


(Beskaamd.) Jy is hard, broeder, maar ek sweer jou ek 
het niks met die saak te doen gehad nie. Ek wis nie eens 
dat hy uit die kamer weg was nie. EK was in die 
voorkamer, en daar het ek op en neer geloop, want ek 
dink miskien het hy my hulp nodig; en daar het ek van 
die ongeval gehoor. Moet nou nie vir my slegsê nie, 
broeder. 


BROEDER EUGENIO 


n Bietjie sagter.) Ek wil jou nie slegsê nie, broeder, 
maar ek het jou tog gewaarsku. EK het jou gesê jy moet 
'n bietjie meer ag gee. Ek het jou gesê die regsprosesse 
is nie goed vir hom nie, en ek twyfel of dit vir enigeen 
van ons goed is.... 


BROEDER PLACIDO 


(Gebelg.) Hoe? Watter kettery verkondig jy nou weer? 
Hoogeerwaarde is belas met die uitroei van die hekse hier 
in die streek, en hy moet dit doen. As hy iemand skuldig 
vind, dan lewer hy dié iemand oor aan die skerpregters. bew 
Dit is sy plig. 

BROEDER EUGENIO 
Wat het hy met die gevangenes te doen? 
BROEDER PLACIDO 


(Trek sy skouers op.) Hoe weet ek dit? Jy weet hy is 
van natuur medelydend. Miskien was dit sy begeerte om 
met hulle te praat om hulle hul sondigheid te laat insien. 


BROEDER EUGENIO 
Ja, maar hy kon met hulie hier gepraat het. 
BROEDER PLACIDO 


Die mense sé ’n heks het die mag om iemand aan te 
trek net soos 'n magneet die yster aantrek. 


BROEDER EUGENIO 


Die mense sé alle soorte bogtery; en sommige van dié 
mense is selfs die sekretarisse van kardinale, broeder. Wat 
ek nie kan verstaan nie, is dat Hoogeerwaarde die floutes 
kry. Hy het hulle eers gekry toe hy op die konsilie van 
Konstanz was. In dié dae was hy kanselier van die 
Italiaanse nasie, en ek was toe ook sy lyfarts. Die eerste 
aanval was op die dag nadat hulle die goeie ou kérel 
verbrand het .... (JOHANN kom binne met "n kan wyn. 
EUGENIO neem dit en gooi n paar druppels wyn in "n kelkie 
en proe dit.) Eersteklas, dit. Nou Kan ek maar die ander 
wegsmyt. (EUGENIO gaan na die venster en trek die 
gordyne terug. Die lig stroom in die kamer, en deur die 
venster kom die gewoel van die straat. EUGENIO gooi die 
wyn deur die venster; daarop volg ’n geskreeu buite.) 
Ek dink ek het een van ons stadslui 'n bad gegee. (Hy 
leun by die venster uit en praat met iemand op straat.) 
Nee, moenie vir my vloek nie! Kon ek weet dat julle 
onder Hoogeerwaarde se venster staan en gaap? Is dit 
'n manier van doen as Hoogeerwaarde aan die slaap is? 
Skeer julle weg! Die wyn sal jou kaal kop goed doen, 
en ek wed jy het al genoeg wyn vanmóre gehad. Wat? 
Hoogeerwaarde? Ja, hy slaap .... Weg! Julle stoor hom 
net maar. (Hy trek sy kop weer binne.) Broeder, die 


M 

straat is vol mense. Johann, gee my die beker! (JOHANN 
gee hom die beker, en hy meng sy drank.) So.... dit 
is genoeg. Vol mense. En algar kom om die goed te 
sien brand. Broeder, het jy ooit opgemerk hoe erg in 
elkeen van ons woel die ius om iemand anders te pynig? 


BROEDER PLACIDO 


(Verbaas.) As Hoogeerwaarde nie siek is nie, sou ek 
self gaan kyk. Hy sou dit ook self gedoen het. Dink jy 
hy sal ontwaak om te gaan? 


BROEDER EUGENIO 


Hy sal ontwaak, maar hy sal nie gaan nie. Johann, 
blaas die kerse uit. 


BROEDER PLACIDO 


En gaan dan aan die kaptein sé dat dit tyd is. (JOHANN 
weg.) 


BROEDER EUGENIO 


Jy ook, broeder! Het jy ooit self gevoel? — self iets 
gely? Nee, ek wed ’n kopseer of ’n hartseer is die ergste 
wat 'n kardinaal se sekretaris pla. 


BROEDER PLACIDO 
Hoe gaan dit nou met Hoogeerwaarde? 
BROEDER EUGENIO 


(Loop na die katel.) Hy slaap nog. (Hy kom terug na 
die tafel en plaas die beker daarop.) Maar sé vir my, 
broeder, wat het dan eintlik gebeur? 


BROEDER PLACIDO 


Die sipier vertel my Eminenza het met hom na die tronk 
gegaan en beveel dat niemand by hom sal bly nie. Wat 
dan ook gebeur het daarbinne, weet die josie. Kort en 
goed, die sipier hoor hom roep: „Help! Hulle vermoor 
my.” Hy hol in en vind Hoogeerwaarde op die grond, 
en die twee hekse oor hom. Hulle het selfs sy ring gesteel. 


(P 

Die goed weet niks van skaamte of berou nie. Jy kan 
jou verbeel wat Hoogeerwaarde vir hulle gesé het, hoe 
hy met hulle geworstel het teen Satanas. En tog, so 
sé die sipier vir my, hulle was roekeloos en skandalig. 
Ek weet hoe sterk Eminenza is. Hy is besiel met die 
gees van lemand wat sy plig doen, selfs al breek dit sy 
¡hart. Ek het hom gesmeek om tog nie na die gespuis te 


“gaan nie; maar jy weet, broeder, sy neiging is altyd om 


O 


te troos en medelye te hé. Hy sal niks laat staan om 
'n dwalende siel tereg te bring nie. 


BROEDER EUGENIO 


(Skerp.) En jy ook, broeder .... as dit jou die moeite 
werd is. Dit is 'n snaakse soort liefde en medelye wat 
die arme .... 


BROEDER PLACIDO 


(Suur.) Sé maar voort, broeder: ,Onskuldig.” Ek weet 
jy dink hulle is anders as wat hulle is. Jy glo nie aan 
towery nie — miskien omdat jy self ook ’n bietjie meegedoen 
het, né? Wat van jou voorkennis van die duisternis wat 
op die aarde gekom het juis toe die konsilie van Konstanz 
in sitting was? Glo vir my, moenie jou tyd aan die 
duiwelse kunste bestee nie. Gee jou hart aan iets 
beters.... 


BROEDER EUGENIO 


Ba! Dit was 'n sonsverduistering. Towery het niks 
daarmee te doen gehad nie. Die geleerde dokter van die 
Koningin het dit net so goed soos ek voorspel, ofskoon 
hy ’n dag abuis was. Baie van wat julle towery noem, 
is net maar kennis — kennis, waarvan die volk niks weet 
nie, maar wat tog geensins duiwels is nie. 


BROEDER PLACIDO 


Miskien. Ek sal nie met jou redekawel nie, broeder. 
Maar ek is ’n Christen en ek glo net wat Hoogeerwaarde 
ook glo. (Daar is rumoer buite.) Daar gaan die stoet na 
die brandstapel. Ek hoop hulle .sal nie te veel lawaai 
maak nie, anders stoor hulle.... 

BROEDER EUGENIO 


Hulle hou van die vuur. Ek het dit gesien in Konstanz. 


BROEDER PLACIDO 


Ja, Hoogeerwaarde was ook daar en het dit ook gesien. 


BROEDER EUGENIO 


Ek wou dat hy dit nooit gesien het nie .... dat ek 
dit nooit gesien het nie. Broeder, 'n mens begaan soms 
foute waarvoor die hele mensdom vir eeue moet boet. 
(Die KARDINAAL roer op sy bed.) Wag, Hoogeerwaarde 
ontwaak. (Hulle gaan altwee na die bed. EUGENIO buig 
oor die KARDINAAL, wat ’n bietjie steun in sy slaap.) Hulle 
stoor hom, broeder. Sé vir hulle hulle moet hul plesier 
met ’n bietjie meer bedaardheid neem. (PLACIDO gaan na 
die venster en kyk uit.) Kan jy iets sien, broeder? 


BROEDER PLACIDO 


Ja, goed. Hulle lei die gevangenes na die brandpaal. 
Nou bind hulle die vroue vas teen die paal. Die ou vrou 
skud haar kop, maar albei is vreeslik kalm. Ek kan hul 
gesigte duidelik sien, broeder. Nou praat hulle. Die mense 
skree so hard dat ek nie kan hoor nie. Nou kom die 
kaptein; hy het ’n toorts.... (Hy trek sy kop gou 
terug.) Ek wil nie meer kyk nie, broeder. 


BROEDER EUGENIO 


Daar's nog ’n bietjie ouderwetse liefde in jou ook, 
broeder. Maar wees nou stil! Reik my daardie beker! 
Ek dink Eminenza is wakker. (Hulle staan altwee by 
die katel. Die KARDINAAL kreun 'n bietjie en beweeg hom. 
Dan probeer hy om te sit. EUGENIO ondersteun hom. Die 
KARDINAAL is baie bleek en lyk sieklik en swak.) 


BROEDER PLACIDO 


Geprys sy die Heilige, Hoogeerwaarde is weer herstel. 

BROEDER PLACIDO 


Herstel? — Natuurlik — natuurlik .... (Hy ondersteun 
die KARDINAAL.) Veroorloof my, Hoogeerwaarde.... n 
bietjie vorentoe . . . . so. En veroorloof my .... n slukkie 


van hierdie drank. Ag, as Hoogeerwaarde dit maar 
gisteraand gedrink het! 


KARDINAAL 


(Met "n swak, dowwe stem.) Gisteraand! Wat van 
gisteraand? (Hy kyk hulle aan.) Placido, hoe laat is dit? 
Placido .... waar is Placido? 


BROEDER PLACIDO 


(Soen sy ring.) Hier, Hoogeerwaarde. Ek was nooit 
weg nie... 


BROEDER EUGENIO 


Stadig, broeder, stadig! Hoogeerwaarde is nog swak. 
Eminenza, hierdie drank.... 


KARDINAAL 


(Hy stoot die drank terug.) Ek het dit nie nodig nie. 
Placido, hoe laat is dit? 


BROEDER PLACIDO 


Dit is oggend, Hoogeerwaarde, omtrent sesuur. 


KARDINAAL 


(Met 'n vermoeide stem.) Oggend! (Hy bly ’n oomblikkie 
stil, en dan hervat hy half angstig.) Waar is ons, Placido? 
Wat het daar gebeur? 


BROEDER EUGENIO 


(Hy paai hom.) Hoogeerwaarde is in Hoogeerwaarde se 
eie binnekamer. n Klein floutetjie gisteraand....(Gou 
fluisterend aan PLACIDO) Sé niks meer nie, broeder! 
Laat hom eers die drank drink. 

BROEDER PLACIDO 


Eminenza, veroorloof ons ... . lets om Hoogeerwaarde 
te versterk .... 
KARDINAAL 

(Vinnig) Niks .... ek het niks nodig nie. My baret, 
Placido, en my mantel, gou! .... (Hy probeer om op 


te staan. PLACIDO en EUGENIO hou hom sag teë.) Is ek dan 
so swak? Help my, Placido! 


BROEDER EUGENIO 


(Hou die beker voor die KARDINAAL se lippe en dwing 


hom om te drink.) Hoogeerwaarde, veroorloof .... dit 
sterk die kragte op 'n wonderlike manier. Net 'n druppel 
medisyne in die orwiéto, Arabiese medisyne .... n 
grypie mirre en "n greintjie kaneel . . . . Nog ’n slukkie, 
Eminenza .... 

KARDINAAL 


(Hy stoot die beker weg.) Genoeg! Ek voel reeds sterker, 
broeder. Dankie . . . . dankie. Maar nou gou. Placido, 
my baret. Daar lé werk voor ons...» 


BROEDER PLACIDO 
Eminenza, ek bid .... 
KARDINAAL 


(Op gebiedende toon.) Wees stil Placido! Gee my my 
mantel! 


BROEDER EUGENIO 


(Sag maar ernstig.) Hoogeerwaarde moet my verontskuldig. 
Dit mag vrypostig wees, maar as lyfarts deur Hoogeerwaarde 
self aangestel, is dit my plig om te waarsku. Ek sê daar 
is lewensgevaar as Hoogeerwaarde opstaan ... 


KARDINAAL 


(Bars) Gevaar? Watter gevaar? Is ek siek? 

BROEDER EUGENIO 


Hoogeerwaarde is ernstig, bedenklik krank. Gisternag 'n 
aanval van floute . . . . 


KARDINAAL 
(Hy veeg sy voorkop af met sy hand.) Ja.... ek 
herinner my .... Wat het eintlik gebeur, Placido? 


BROEDER EUGENIO 


Ons het Hoogeerwaarde in die tronk gevind. Placido 
verklaar dat dit towery is wat Eminenza daarheen gevoer 
het, maar ek is van gevoele . . . . 


KARDINAAL 
(Hy probeer weer om op ie staan. Die heks! Placido, 
gou....gou.... (Hy worstel uit die bed en kom te 


staan op die vloer; PLACIDO en EUGENIO Ondersteun hom. 
Hy struikel na die venster en leun teen die gordyn.) Ja, 
ek herinner my nou . . . . O, Placido, my mantel! 


BROEDER PLACIDO 

Stadig, Hoogeerwaarde, stadig! Die swakheid .... 
KARDINAAL 

Ek was te lank swak gewees.... te lank. Nou is ek 
sterk. Placido, ek sé vir jou daar is werk .... (Geskreeu 


buite.) Wat is dit? Placido, hoekom talm jy so lank? 
Waar is my mantel? 


BROEDER PLACIDO 

Hoogeerwaarde, ek smeek . . . . vertoef nog net maar ’n 
oomblikkie. Daar is hoegenaamd geen haas nie. Dit is 
pas sewenuur, en daar is geen sitting voor halfnege 
HIN Uh. 
KARDINAAL 

Sitting? Daar is geen sitting vandag nie, ook móre nle, 
of oormóre nie. Maar daar is werk vir ons, Placido, 
gou.... (Meer geskreeu word gehoor.) Wat is dit? 
(Hy bekyk PLACIDO met ’n verbaasde gesig en skree dan 
plotseling, smekend.) Placido, wat gebeur daarbuite? 
BROEDER PLACIDO 

Eminenza, die hekse ... 

BROEDER PLACIDO: .... Daar is hulle. 

KARDINAAL 
Die hekse! (Hy neem ’n stap venster toe en struikel. 
EUGENIO en PLACIDO spring hom te hulp.) Ag . . . . ag! Sé 


vir my, waar is hulle? 


BROEDER PLACIDO 
Hoogeerwaarde het beveel.... 


KARDINAAL 

Ek beveel? Wat het ek beveel? Waar is hulle? Placido, 
hoekom antwoord jy nie? 
BROEDER PLACIDO 


(Half verontskuldigend.) Die vonnis was behoorlik 
onderteken, Eminenza; en volgens Hoogeerwaarde se bevel 
het die kaptein .... 


KARDINAAL 


(Gryp hom by sy arm.) Waar is hulle, Placido? Praat, 
man! 


BROEDER PLACIDO 

(Hy maak hom sag los van die KARDINAAL) Dit was 
Hoogeerwaarde se stipte bevel.... (Hy stap na die 
venster. Die KARDINAAL en EUGENIO volg hom. Hy wys met 
sy hand na buite.) Daar is hulle! Maar Hoogeerwaarde 
kan nie mooi sien nie, want die rook maak die skepsels 
onduidelik. 


KARDINAAL 

(Hy kyk uit die venster en terug na PLACIDO.) Placido, 
is dit .... (Sy stem styg met "n gil.) Placido, red hulle! 
Sé dit is my wens .... my bevel! Hulle sal nie, hulle 
mag nie sterwe nie! Hulle is onskuldig! 
BROEDER PLACIDO 
BROEDER EUGENIO 

(Tesame, verbaas.) Onskuldig! 
KARDINAAL 

(Opgewonde.) Red hulle . . . . red hulle! 


A 


Ob ¡EVORA v. 

BROEDER EUGENIO 
(Met medelye.) Mag die Heilige ons beskerm, Hoog- 
eerwaarde is betower! 


KARDINAAL 

(Gryp sy arm en praat opgewonde.) Versuim nie! .... 
Miskien is dit nou al te laat. . EK sien rook en 
vuur.... Gou, gou, Placido! Sê ek ti dit! Hulle. 
is onskuldig! Belet dit! . sio yy tes pe ارم‎ Sør Å „Ag 90 
BROEDER PLACIDO s YAA ALIE et fou d e coe pi et 


Belet dit? Maar dit is glad obio ie 02( 
Hulle is al aan brand vir die afgelope tien minute. (Die 
KARDINAAL sug en ruk hom los van EUGENIO. Hy val neer 
op die vloer by die venster en verberg sy gesig in sy 
hande. EUGENIO en PLACIDO map die PLUK ET.) 


Cad 


KARDINAAL Np RGT vy.» 
(Met "n snik.) Moeder van Qd. wees 0۷ vir my, 
arme sondaar! (Geskreeu buite.) Wees my genadig, o 
God, wees my genadig! (PLACIDO en EUGENIO val op hul 
knieé naas hom. Die KARDINAAL snik onderwyl hy bid. Nou 
en dan word die geskreeu buitekant herhaal.) Amplius lava 
me ab iniquitate mea . . . . peccatum meum contra me 
est semper .... (Sy stem breek.) Miserere mei.... 
secundum magnam misericordiam tuam.... | 


(Gordyn val. 

'N PAAR AANTEKENINGE 


(Vir Skoolgebruik.) 


Die stuk speel omstreeks die jaar 1425 in 'n middeleeuse, 
Rooms-Katolieke omgewing. 


DIE PERSONE 


Sy Eminensie: titel van kardinale van die Roomse Kerk. 


kardinaal: een van die sewentig Roomse kerkamptenare wat net 
onder die Pous staan en deur wie die Pous gekies word. 


designatus: benoem, maar nog nie in funksie nie. 
Viterbo: stad in Italié ten noordweste van Rome. 


paasje: seun, gewoonlik van hoé geboorte, wat as persoonlike 
dienaar aan iemand van hoé rang of stand verbonde is, 


sipier: gevangebewaarder. 
BLADSY 1. 


Ahrweiler: 'n Kasteel Ahrweiler het nie bestaan nie. Daar is 
wel 'n stadjie Ahrweiler tussen Keulen en Koblenz in Wes- 
Duitsland, en in hierdie omgewing speel die stuk. 


soetaan: lang swart kleed gedra deur Rooms-Katolieke priesters. 
BLADSY 3. 
Eminenza: die Italiaanse vorm van die titel van kardinale. 


Agab . . . . met die kindere Isébels: sien 1 Kon. 18, 19, 21 en 
2 Kon. 9. 


BLADSY 4. 


tot die stoel van die heilige Petrus: tot Pous. Volgens die leer 
van die Roomse Kerk was Petrus die eerste biskop van Rome. 


Dalmaties: Dalmasië is 'n landstreek aan die ooskus van die 
Adriatiese See. Dit vorm vandag 'n deel van die staat 
Suid-Slawié, 

BLADSY 5. 


mirre: 'n soort aangenaam-ruikende gomhars met 'n bitter smaak, 
afkomstig van die mirreboom, wat in Arabié en die noord- 
oostelike gedeelte van Afrika groei. Dit het reeds in die 
oudste tye as reukmiddel gedien (sien bv. Gen. 37:25 en 
tal van plekke in die Hooglied). In die medisyne word dit 
gebruik o.a. vir slegte spysvertering en maagaandoeninge. 


BLADSY 6. 


die heilige Gondolfus: daar was drie heiliges van die Roomse Kerk 
met die naam Gondolfus of Gondulphus: (1) St. Gondulphus, 
biskop van Metz, wat in die agste eeu geleef het; (2) St. 
Gondulphus, biskop van Maastricht, wat in die sewende eeu 
geleef het; en (3) St. Gondulphus van Berry, wat in die sesde 
eeu geleef het. Van al drie weet die geskiedenis heel weinig. 


orwiëto: "n soet, goudgeelagtige wyn gemaak digteby die stad 
Orvieto in Midde-Italié. Spreek uit ,or-wie-ee-too" met klem 
Op „ee”. 


die salige Johannes: Johannes die Doper. Sy voedsel was, volgens 
Matt. 3:4 en Mark. 1:6, sprinkane en wilde heuning. 


sprinkaanboom: ’n boom wat in die lande om die Levant groei, 
en wat eetbare peule dra. Van die vroegste tye af was daar 
persone wat beweer het dat die sprinkane wat Johannes 
die Doper geéet het, die vrug van die sprinkaanboom was. 
Die peule van die sprinkaanboom was dan ook bekend as 
Sint-Jansbrood. 


cicadae (Lat.): boomsingertjies of sonbesies. 
BLADSY 7. 


Hekse: vroue aangekla dat hulle 'n verbond met die duiwel 
aangegaan het om deur die gebruik van allerlei towermiddels 
hul medemense te benadeel. Ons voorouers het vas in hekse 
en heksewerk geglo, en tussen die jare 1400 en 1700 is 
hekse stelselmatig vervolg geword deur Roomse en ook deur 
Protestante, veral op gesag van die teks: Die towerheks mag 
jy nie laat lewe nie (Ex. 22:18). Die talryke hekseprosesse 
vorm een van die donker bladsye in die geskiedenis van die 
mensheid, en dit word geskat dat daar tussen 1575 en 1700 
een miljoen slagoffers van die heksevervolging gewees het. 
Een van die eerste persone wat sy stem kragtig verhef het 
teen die geloof in hekse en teen die heksevervolging was die 
Nederlandse predikant Balthazar Bekker, skrywer van De 
Betooverde Wereld (1691—1693). 


die Heilige Vader: die Pous. 

BLADSY 10. 


. . dat genoemde heks in 'n swart kat verander het: die mense 


het geglo dat hekse die gedaante van allerlei diere — veral 
katte, wolwe, paddas en akkedisse — kon aanneem. Vergelyk 
bl. 18 waar Elsa haarself noem „Elsa die Swart Kat” en 
„Elsa die Padda”. 


watervrees: hondsdolheid, 'n aaklige siekte wat ons veral by 


honde aantref, maar wat ook op mense kan oorgedra word. 
'n Persoon deur hondsdolheid aangetas, kry hewige krampe 
in sy sluk- en asemhalingspiere en vertoon, nieteenstaande 
'n verskriklike dors, tog 'n sterk afsku van alle vloeistowwe 
— Vandaar die naam ,,watervrees”, Die oorsaak van die siekte 
is eers in 1913 deur 'n Japanner, Hideyo, Noguchi, ontdek. 


Sint Thomas van Canterbury: Thomas å Becket, aartsbiskop van 


Canterbury, in 1170 vermoor deur vier edelliede uit die gevolg 
van Hendrik II van Engeland, tussen wie en á Becket daar 
heelwat verskil oor die verhouding van Kerk en Staat bestaan 
het. In 1173 is & Becket tot 'n Heilige van die Roomse Kerk 
verklaar, en sy graf is later beroemd geword weens die 
bedevaarte daarheen en die wonderwerke daar verrig. 


` Rykskanselier: die hoogste verantwoordelike minister van die 


Duitse Ryk, vroeër direk deur die Keiser benoem. 


BLADSY 11. 


foltering: die gebruik van die pynbank en ander folterwerktuie 


die 


was tot in die agtiende eeu in die meeste Europese state 'n 
gewone middel om aangeklaagde persone tot bekentenis van 
hul skuld te dwing. Veral by die geloofsvervolginge en 
hekseprosesse was dit baie gewoon. Die uitrekking van die 
liggaam, die verbranding deur 'n warm yster of warm lak, 
die knelling in duimskroewe, was maar 'n paar van die vorme 
van foltering in die ou tyd toegepas. 


aartsketter, die verdoemde Huss: Johannes Huss, kerk- 


hervormer van Boheme, deur die Konsilie van Konstanz as 


ketter veroordeel en in 1415 in Konstanz verbrand. Huss was 
rektor van die Praagse Universiteit en bevorderaar van die 
Tsjeggiese taal. Hy het sterk onder die invloed van die 
Engelse hervormer John Wyclif gestaan. 


BLADSY 13. 


Madre mia (Italiaans): my moeder. 


عض سيلظة MEL‏ 

BLADSY 18, 


meester Leonard: naam deur die hekse aan die duiwel gegee. 
In ou plate word hy meestal voorgestel as 'n bok. 


Non sai tu, maladetta, non sai tu? (Italiaans): Weet jy nie, 
vervloekte, weet jy nie? 


BLADSY 19. 
Vicenza: stad in Noord-Italië, beroemd om sy skoonheid. 


BLADSY 20. 
Si (Italiaans): ja. 


BLADSY 24, 
die heilige Thomas: Sint Thomas van Canterbury. 
BLADSY 26. 


Konsilie van Konstanz: die hoé Roomse kerkvergadering gehou 
in die stad Konstanz aan die Ryn gedurende die jare 1414 
tot 1418. Dit is bygewoon deur Keiser Sigismund, Pous 
Johannes XXIII, tal van vorste en verteenwoordigers van 
alle Roomse nasies, en 18,000 priesters en monnike. Die 
Konsilie is spesiaal byeengeroep om oor twiste en hervorminge 
in die Kerk te beraadslaag en om die kettery van Johannes 
Huss te ondersoek. Huss is deur die Konsilie tot die brand- 
stapel veroordeel. 


die goeie ou kêrel: Johannes Huss. 
BLADSY 28. 


die duisternis wat op die aarde gekom het: tydens die sitting van 
die Konsilie van Konstanz was daar 'n sonsverduistering, 
wat deur wetenskaplik-opgeleide persone—o.a. deur die 
geneesheer by Sigismund en sy vrou in diens — vooruit 
bereken was. 


BLADSY 31. 


baret: plat, vierhoekige mus gedra deur geestelikes, professore 
en regsgeleerdes. 


BLADSY 35. 
Amplius lava me, ens.: Was my wel van my ongeregtigheid .... 
my sonde is steeds voor my .... Wees my genadig .... na 


U grote barmhartigheid. — Dis aanhalinge uit die eerste drie 
verse van Psalm 51, en wel uit die Latynse Vulgaat, die 
offisiële Rooms-Katolieke oorsetting van die Bybel in die 
vierde eeu ná Christus gemaak. 

